“YoG‘-MOYTAMAKISANOAT” YoG‘-MOY VA TAMAKI SANOATI KORXONALARI UYuShMASINI TAShKIL ETISh VA UNING FAOLIYATI MASALALARI TO‘G‘RISIDA

O‘zbekiston Respublikasi Prezidentining Oziq-ovqat sanoatining “O‘zoziqovqatsanoat” davlat-aksionerlik konsernini qayta tashkil etish to‘g‘risida” 1994-yil 26-sentabrdagi PF-945-son Farmonini bajarish maqsadida Vazirlar Mahkamasi qaror qiladi:
 1. Yog‘-moy va tamaki korxonalari, shuningdek, mulkchilikning turli shakllaridagi xizmat ko‘rsatuvchi tashkilotlar negizida 1-ilovaga muvofiq “Yog‘moytamakisanoat” uyushmasi tashkil etilsin.
 2. Belgilab qo‘yilsinki, “Yog‘moytamakisanoat” uyushmasi:
 yuridik shaxs huquqiga ega bo‘lgan uyushma hisoblanadi hamda yog‘-moy va tamaki sanoatining mulkchilikning turli shakllaridagi korxonalari va tashkilotlarini ixtiyoriylik asosida birlashtiradi;
 o‘z faoliyatini muassislarning pay va boshqa badallari hamda ular tomonidan berilgan vakolatlar va funksiyalar asosida tashkil etadi;
 o‘z faoliyati masalalarini mustaqil hal etadi, markazlashtirilgan sug‘urta, zaxira va boshqa jamg‘armalar tashkil etadi;
 “O‘zoziqovqatsanoat” davlat-aksionerlik konsernining yog‘-moy va tamaki sanoati tarmoqlariga oid shartnomalari va majburiyatlari bo‘yicha huquqiy vorisi hisoblanadi hamda o‘z faoliyati to‘g‘risida O‘zbekiston Respublikasi Vazirlar Mahkamasiga hisob beradi.
 3. “Yog‘moytamakisanoat” uyushmasi bir oy muddatda o‘z faoliyati Ustavini ishlab chiqsin va Vazirlar Mahkamasi bilan kelishgan holda uni qabul qilsin.
 4. “Yog‘moytamakisanoat” uyushmasi ijroiya apparatining tuzilmasiga 2 va 2a-ilovalarga muvofiq hamda uning xodimlarining cheklangan soni 43 nafar bo‘lishiga rozilik berilsin.
 “Yog‘moytamakisanoat” uyushmasiga raisning ikki o‘rinbosari, shu jumladan bir nafar birinchi o‘rinbosari bo‘lishi tavsiya qilinsin.
 Uyushma raisi va uning o‘rinbosarlari Vazirlar Mahkamasi tomonidan tasdiqlanadi.
 5. O‘zbekiston Respublikasi Davlat mulki qo‘mitasi:
 davlatga tegishli bo‘lgan aksiyalar (ulushlar, paylar) bo‘yicha boshqarish huquqini “Yog‘moytamakisanoat” uyushmasiga bersin;
 “Yog‘moytamakisanoat” uyushmasi bilan birgalikda uyushma tarkibiga kiruvchi korxonalar va tashkilotlarni davlat tasarrufidan chiqarish va xususiylashtirish ishini 1994-yilda tugallasin.
 6. O‘zbekiston Respublikasi Vazirlar Mahkamasining “O‘zbekiston oziq-ovqat sanoati (“O‘zoziqovqatsanoat”) davlat-aksionerlik konsernini tashkil etish va uning faoliyati masalalari” to‘g‘risida 1993-yil 24-maydagi 245-son qarori o‘z kuchini yo‘qotgan deb hisoblansin.
 7. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari I.H.Jo‘rabekov zimmasiga yuklansin.
 “Yangiyo‘l yog‘-moy kombinati” ochiq turdagi aksionerlik jamiyati
 Kattaqo‘rg‘on yog‘-moy kombinati
 “Buxoro yog‘-ekstraksiya zavodi” ochiq turdagi aksionerlik jamiyati
 “Qarshi yog‘-ekstraksiya zavodi” ochiq turdagi aksionerlik jamiyati
 Qo‘qon yog‘-moy kombinati ochiq turdagi aksionerlik jamiyati
 “Farg‘ona yog‘-moy kombinati” ochiq turdagi aksionerlik jamiyati
 Andijon yog‘-moy kombinati ochiq turdagi aksionerlik jamiyati
 Asaka yog‘-ekstraksiya zavodi
 Uchqo‘rg‘on yog‘-ekstraksiya zavodi
 Namangan yog‘-ekstraksiya zavodi
 “Toshkent yog‘-moy kombinati” ochiq turdagi aksionerlik jamiyati
 “Surxonoziqovqatsanoat” birlashmasi
 “Guliston yog‘-ekstraksiya zavodi” ochiq turdagi aksionerlik jamiyati
 Koson yog‘-ekstraksiya zavodi ochiq turdagi aksionerlik jamiyati
 Kogon yog‘-ekstraksiya zavodi
 “Xo‘jayli yog‘ zavodi” ochiq turdagi aksionerlik jamiyati
 “Chimboy yog‘ zavodi” ochiq turdagi aksionerlik jamiyati
 “Beruniy yog‘ zavodi” ochiq turdagi aksionerlik jamiyati 
 Urganch yog‘-moy kombinati
 “Samarqand tamaki-fermentlash zavodi” ochiq turdagi aksionerlik jamiyati
 “Urguttamakifermsanoat” ishlab chiqarish birlashmasi ochiq turdagi aksionerlik jamiyati
 “Toshkent tamaki fabrikasi” ochiq turdagi aksionerlik jamiyati
 Toshkent mahsulot ta’minoti va uni sotish ixtisoslashtirilgan bazasi
 Samarqand mahsulot ta’minoti va uni sotish ixtisoslashtirilgan bazasi
 Urganch mahsulot ta’minoti va uni sotish ixtisoslashtirilgan bazasi
 “Xo‘jayli mahsulot ta’minoti va uni sotish ixtisoslashtirilgan bazasi” ochiq turdagi aksionerlik jamiyati
 O‘zbekiston oziq-ovqat sanoati ilmiy-tadqiqot instituti
 O‘zbekiston oziq-ovqat sanoati davlat loyihalash instituti
 “O‘zorgoziqovqatsanoat” ishlab chiqarish birlashmasi
 “Toshkent tajriba-mexanika zavodi” ochiq turdagi aksionerlik jamiyati
 Ishlab chiqarish-texnika maqsadlaridagi mahsulotlarni komplektlash va yetkazib berish bo‘yicha ixtisoslashtirilgan ishlab chiqarish korxonasi
 “Samo” firmasi
 Oziq-ovqat xomashyosi va moddiy-texnika resurslari bilan ta’minlash bo‘yicha ishlab chiqarish-muvofiqlashtirish markazi
 “O‘zoziqovqatsanoattrans” ishlab chiqarish-transport birlashmasi ochiq turdagi aksionerlik jamiyati
 Rahbariyat
 Yog‘-moy va tamaki sanoatini muvofiqlashtirish va rivojlantirish bo‘limi
 Tijorat ishlari, tayyor mahsulotni yetkazib berish va tashqi aloqalar bo‘limi
 Iqtisodiyot, moliya va narx belgilash bo‘limi
 Davlat tasarrufidan chiqarish, hisob va hisobot bo‘limi
 Investitsiyalar va ilmiy-texnika ta’minoti bo‘limi
 Ishlar boshqarmasi